WOON: Kom na my tuin | SARIE
WOON: Kom na my tuin	deur SARIE.com-span
Ronel Trouw het sowaar groen vingers, haar tuin is ’n absolute lushof. En sy is ook glad nie bang om die tuinhandskoene self aan te trek nie. Sy is op mal oor haar tuin, kook en onthaal.
Sy in nie net ’n goeie tuinier nie, maar ook ’n uithaler-kok. Sy het hierdie groente- en kruietuin naby die kombuis aangelê en dit so mooi met haar roostuin gekombineer.
Ronel en haar man, Marienus, is albei mal oor kook en hiervan getuig hul pragtige, goed ingerigte kombuis, kompleet met ’n regte, egte pizza-oond.
Lushof FOTO: Ryno
Die kombuis loop uit op die klein patio wat Ronel in ’n absolute lushof omskep het met plante en ’n klein tafel en stoele.
In die tuin het hulle ’n fraai kothuis vir gaste gebou. Sagte kleure met hier en daar ’n spatsel blou is vir die interieur gekies. Wie sal nou nie hier wil kom oorslaap nie?